Sam Fender
Samuelis Tomas Fenderis (Samuel Thomas Fender, g. 1994 m. balandžio 25 d.) – anglų dainininkas, dainų autorius ir muzikantas. Karjerą pradėjo 2013 m., grodamas bare, kuriame dirbo, taip pat apšildydamas kitus atlikėjus. Debiutinis atlikėjo singlas „Play God“ išleistas 2017 m. kovą, o sekančių metų birželį pasirašė kontraktą su „Polydor Records“ įrašų kompanija. Tų pačių metų spalį išleistas debiutinis Fender EP „Dead Boys“ Debiutinis atlikėjo albumas „Hypersonic Missiles“ išleistas 2019 m. rugsėjį ir debiutavo pirmojoje Jungtinės Karalystės albumų reitingo vietoje. 2023 m. duomenimis, Fender yra išleidęs du studijinius albumus, iš kurių naujausiasis, „Seventeen Going Under“, išleistas 2021 m. spalį.